Նիկոլայ Թեյմուրազյան

Նիկոլայ Ալեքսանդրի Թեյմուրազյան (]), հայ դիրիժոր, երաժիշտ-մանկավարժ։ ՀԽՍՀ արվեստի վաստակավոր գործիչ (1939)։

Կենսագրություն 
Նիկոլայ Թեյմուրազյանը ծնվել է ԼՂՀ Ասկերանի շրջանի Հիլիս գյուղում։ 1906 թվականին ավարտել է Թիֆլիսի երաժշտական ուսումնարանը (Ի. Գիջիանիի, Ն. ՆԻկոլաևի, Ի Պալիաշվիլու դասարան)։ 1907-1908 թվականներին Իգդիրում եկեղեցիներին կից ուսումնական հաստատություններում դասավանդել է երգեցողություն, 1909-1910 թվականներին՝ Մեղրիում, Շուշիում, Երևանում կազմակերպել և ղեկավարել է փողային նվագախմբեր 1921-1935 թվականներին Պիոներների տանը, 1943-1947 թվականներին՝ Պիոներների պալատում։ 1947-1953 թվականներին հիմնել և ղեկավարել է Հայաստանի Ազգային գրադարանի նոտային գրականության բաժինը։

Փողային նվագախմբի համար ներդաշնակել է հայկական ժողովրդական մեղեդիներ, գրել քայլերգեր, կազմել և հրատարակել մատենագրություններ.
 «Քրիստափոր Կարա-Մուրզա», 1956
 «Կոմիտաս», 1957
 «Մակար Եկմալյան», 1959
 «Տիգրան Չուխաջյան», 1964

Ծանոթագրություններ 

Հայ դիրիժորներ
Հայ երաժիշտներ
Հայ մանկավարժներ
ՀԽՍՀ արվեստի վաստակավոր գործիչներ